stanford-oval/wikipedia huggingface dataset:
โรงเรียนภัทรบพิตร
เกียรติประวัติของศิษย์เก่าและศิษย์ปัจจุบัน

นายสุรศักดิ์ หาญลำยวง และนายคงขจร ทองแม้น ชนะเลิศการแข่งขันโครงการ "พลังยุวชนเพื่อประชาธิปไตย (Teen Power)" ซึ่งจัดโดยสถานเอกอัครราชทูตสหรัฐอเมริกาประจำประเทศไทย เมื่อวันที่ 18 มกราคม พ.ศ. 2551 ที่ผ่านมา โดยการดูแลของครูบรรลุ ช่อชู และครูเอมอร พรมดิราช ครูที่ปรึกษาประจำทีม:วันที่ 18 มกราคม พ.ศ. 2551 พณฯ อีริค จี จอห์น (U.S. Ambassador Eric G. John) เอกอัครราชทูตสหรัฐอเมริกาประจำประเทศไทย มอบรางวัลให้แก่ นายสุรศักดิ์ หาญลำยวง และนายคงขจร ทองแม้น ผู้ชนะเลิศในประกวดแข่งขันโครงการ "พลังยุวชนเพื่อประชาธิปไตย" ทั้งนี้ในระหว่างพิธีมอบรางวัล เอกอัครราชทูต จอห์น ได้กล่าวแสดงความชื่นชมยินดี และยกย่องการทำกิจกรรมที่เน้นให้ เยาวชนไทยทำอย่างไรถึงจะมีส่วนร่วมในการปกครองระบอบประชาธิปไตย และรางวัลชนะเลิศนั้น ได้รับรางวัลเป็นคอมพิวเตอร์โน้ตบุ๊ค จำนวน 2 เครื่อง และของที่ระลึกจำนวนหนึ่งแก่ครูที่ปรึกษาทีม
นางสาวทรายจินตนา วุฒาพิทักษ์ นางสาวพรรณี คงพลปาน นางสาวกมลวรรณ ลิ้มอำไพอาภรณ์ นางสาวเฟื่องฟ้า ดนัยรัมย์ และนางสาวสุธารัตน์ จะเชนรัมย์ คว้ารางวัลรองชนะเลิศ พร้อมทุนการศึกษา 20,000 บาท จากโครงการประกวดภาพยนตร์สั้น "คำพ่อสอน" ของมูลนิธิพระดาสบ ในบทภาพยนตร์เรื่อง "มิตรภาพ"
นางสาวทรายจินตนา วุฒาพิทักษ์ นักเรียนชั้นมัธยมศึกษาปีที่ 6/1 รับรางวัลชนะเลิศโครงการ RSU Digital Design Green Clip และโล่เกียรติยศ พร้อมทุนการศึกษา ในคณะสถาปัตยกรรมศาสตร์ มหาวิทยาลัยรังสิต ตลอดหลักสูตร 450,000 บาท
แหล่งข้อมูลอื่น

โรงเรียนภัทรบพิตร ที่เฟซบุ๊ก
แผนที่และภาพถ่ายทางอากาศของ โรงเรียนภัทรบพิตร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°57′00″N 103°05′26″E﻿ / ﻿14.949968°N 103.090693°E﻿ / 14.949968; 103.090693
โรงเรียนสาธิตมหาวิทยาลัยราชภัฏนครราชสีมา

| โรงเรียนสาธิตมหาวิทยาลัยราชภัฏนครราชสีมา The Demonstration School of Nakhorn Ratchasima Rajabhat University |
| --- | --- |

ที่ตั้ง

ข้อมูล
ชื่ออื่น: สาธิต มร.นม. / STNM
ประเภท: โรงเรียนสาธิต (ประถมศึกษา)
คำขวัญ: สุขภาพดี มีความรู้ คู่คุณธรรม ความรู้คู่คุณธรรม นำไปสู่ความเป็นมนุษย์ที่สมบูรณ์
สถาปนา: พ.ศ. 2530
เขตการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
ผู้อำนวยการ: ผู้ช่วยศาสตราจารย์กรกนก ธูปประสม
สี:     เขียว-เหลือง
เว็บไซต์: http://www.edu.nrru.ac.th/
โรงเรียนสาธิตมหาวิทยาลัยราชภัฏนครราชสีมา (อังกฤษ: The Demonstration School of Nakhorn Ratchasima Rajabhat University) ตั้งอยู่ในมหาวิทยาลัยราชภัฏนครราชสีมา เป็นโรงเรียนสาธิต ประเภทสหศึกษา สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.)
ประวัติ

โรงเรียนสาธิตมหาวิทยาลัยราชภัฏนครราชสีมา เป็นหน่วยงานสังกัดคณะครุศาสตร์ เดิมมีสภาพเป็นศูนย์พัฒนาเด็กปฐมวัย ใช้ชื่อ “ศูนย์พัฒนาเด็กปฐมวัยสิงหราช” ตั้งขึ้นเมื่อ พ.ศ. 2530 มีอาคารสิงหราช (เดิมเป็นหอพักนักศึกษา) เป็นอาคารเรียนเปิดสอนระดับอนุบาล
พ.ศ. 2536 ได้เปลี่ยนสถานภาพเป็น “โรงเรียนสาธิตวิทยาลัยครูนครราชสีมา” เปิดสอนระดับบริบาลและอนุบาล
พ.ศ. 2538 วิทยาลัยครูนครราชสีมาได้รับการยกฐานะเป็นสถาบันราชภัฏนครราชสีมา โรงเรียนสาธิตวิทยาลัยครูนครราชสีมา จึงมีชื่อใหม่ว่า “โรงเรียนสาธิตสถาบันราชภัฏนครราชสีมา”
พ.ศ. 2547 สถาบันราชภัฏนครราชสีมา 
ได้รับการยกฐานะเป็นมหาวิทยาลัยราชภัฏนครราชสีมา โรงเรียนสาธิตสถาบันราชภัฏนครราชสีมา จึงเปลี่ยนชื่อใหม่เป็น “โรงเรียนสาธิตมหาวิทยาลัยราชภัฏนครราชสีมา”
พ.ศ. 2548 โรงเรียนสาธิตฯ ได้รับการรับรองมาตรฐานการศึกษาจากสำนักงานรับรองมาตรฐานการศึกษาและประเมินคุณภาพการศึกษา (สมศ.) รอบที่ 1 โดยมีการประเมิน 3 ด้าน คือ ด้านผู้บริหาร ด้านครู และด้านผู้เรียน
พ.ศ. 2549 มหาวิทยาลัยมีนโยบายขยายการเปิดชั้นเรียนประถมศึกษาปีที่ 1 ในภาคเรียนที่ 1 ปีการศึกษา 2549 และลำดับชั้นประถมศึกษาปีที่ 2, 3, 4, 5 และ 6 ในปีต่อ ๆ ไป
พ.ศ. 2551 โรงเรียนสาธิตฯ ได้รับการรับรองมาตรฐานการศึกษา จากสำนักงานรับรองมาตรฐานการศึกษาและประเมินคุณภาพการศึกษา (สมศ.) รอบที่ 2 โดยมีการประเมิน 3 ด้าน คือ ด้านผู้บริหาร ด้านครู และด้านผู้เรียน
จัดชั้นเรียน

จำนวนชั้นเรียนที่เปิดสอนปีการศึกษา 2560
จัดชั้นเรียน > ระดับปฐมวัย

ชั้นบริบาล 1 อายุ 2-3 ขวบ จำนวน 3 ห้องเรียน
ชั้นบริบาล 2 อายุ 3-4 ขวบ จำนวน 3 ห้องเรียน
ชั้นอนุบาล 1 อายุ 4-5 ขวบ จำนวน 3 ห้องเรียน
ชั้นอนุบาล 2 อายุ 5-6 ขวบ จำนวน 3 ห้องเรียน
รวม 14 ห้องเรียน
จัดชั้นเรียน > ระดับประถมศึกษา

ชั้นประถมศึกษาปีที่ 1 อายุ 6-7 ปี จำนวน 3 ห้องเรียน
ชั้นประถมศึกษาปีที่ 2 อายุ 7-8 ปี จำนวน 2 ห้องเรียน
ชั้นประถมศึกษาปีที่ 3 อายุ 8-9 ปี จำนวน 2 ห้องเรียน
ชั้นประถมศึกษาปีที่ 4 อายุ 9-10 ปี จำนวน 2 ห้องเรียน
ชั้นประถมศึกษาปีที่ 5 อายุ 10-11 ปี จำนวน 1 ห้องเรียน
ชั้นประถมศึกษาปีที่ 6 อายุ 11-12 ปี จำนวน 1 ห้องเรียน
รวม 11 ห้องเรียน
โรงเรียนพนัสพิทยาคาร

| โรงเรียนพนัสพิทยาคาร Phanatpittayakarn School> ที่ตั้ง |
| --- | --- |
หมู่ที่ 6 ถนนสุขประยูร ตำบลกุฎโง้ง อำเภอพนัสนิคม จังหวัดชลบุรี 20140 ประเทศไทย 
ข้อมูล
ชื่ออื่น: พ.พ. (PP)
ประเภท: โรงเรียนสหศึกษา - โรงเรียนรัฐบาล - โรงเรียนมัธยมศึกษาขนาดใหญ่พิเศษ
คำขวัญ: สุสิกขิโต ภวัง โหตุ (ค่าของคนอยู่ที่ผลของกรรมดี)
สถาปนา: 28 พฤศจิกายน พ.ศ. 2479  (87 ปี 359 วัน)
ผู้ก่อตั้ง: ครูเจียม รุธิระกุล
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 12200601
ผู้อำนวยการ: ประโยชน์ กีรติปกรณ์
ระดับปีที่จัดการศึกษา: ม.1-ม.6
ภาษาที่ใช้เป็นสื่อการสอน: ไทย อังกฤษ
วิทยาเขต: โรงเรียนพนัสพิทยาคาร 2 ปัจจุบันได้พัฒนาไปเป็นโรงเรียนเกาะจันทร์พิทยาคาร
สี:    แดง-เหลือง
เพลง: เพลงมาร์ชพ.พ.
เว็บไซต์: www.panatp.ac.th
โรงเรียนพนัสพิทยาคาร (อังกฤษ: Phanatpittayakarn School, ย่อ: พ.พ., PP) เป็นโรงเรียนรัฐบาลสหศึกษา ระดับมัธยมศึกษา ตั้งอยู่ หมู่ที่ 6 ถนนสุขประยูร ตำบลกุฎโง้ง อำเภอพนัสนิคม จังหวัดชลบุรี โดยมีชื่อที่เรียกกันทั่วไปของชาวพนัสนิคมว่า “โรงเรียนหลวงใหญ่”
โรงเรียนพนัสพิทยาคาร อยู่ภายใต้สังกัดสำนักงานเขตพื้นที่การศึกษามัธยมศึกษา เขต 18 สหวิทยาเขตชลบุรี 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นโรงเรียนประจำ อำเภอพนัสนิคม ก่อตั้งขึ้นในปี 28 พฤศจิกายน พ.ศ. 2479 (อย่างเป็นทางการ) โดยปัจจุบันโรงเรียนพนัสพิทยาคารมีอายุ 87 ปี
นอกจากนี้โรงเรียนพนัสพิทยาคารได้เป็นโรงเรียนเครือข่ายห้องเรียนพิเศษวิทยาศาสตร์ ตามแนวทาง สสวท. และ สอวน. รวมถึงโรงเรียนเครือข่ายศูนย์สะเต็มศึกษา ภาคตะวันออก
ประวัติโรงเรียน

โรงเรียนพนัสพิทยาคาร เป็นโรงเรียนมัธยมประจำอำเภอพนัสนิคม จังหวัดชลบุรี ตั้งขึ้นครั้งแรกที่วัดพิมพฤฒาราม เมื่อ พ.ศ. 2460 “โรงเรียนวัดใหม่ประจำอำเภอพนัสนิคม” จัดสอนตั้งแต่ชั้น ประถมศึกษาปีที่ 1 จนถึงมัธยมศึกษาปีที่ 2 โรงเรียนนี้ตั้งอยู่ได้จนถึง พ.ศ. 2464 พอดีมีประกาศใช้พระราชบัญญัติประถมศึกษา ครูใหญ่โรงเรียนนี้ได้รับแต่งตั้งให้เป็นศึกษาธิการอำเภอ อีกตำแหน่งหนึ่ง จึงเริ่มมีความไม่สะดวกประกอบกับโรงเรียนรัฐบาลจำเป็นต้องเก็บค่าศึกษาเล่าเรียนตามระเบียบ ผู้ปกครองนักเรียนไม่ประสงค์จะเสียค่าเล่าเรียนโรงเรียนนี้จึงยุบไป
ต่อมามีผู้ปกครองต้องการจะให้มีโรงเรียนมัธยมศึกษาขึ้นอีก จึงได้ขออนุญาตตั้งขึ้นในปี พ.ศ. 2476 ในระหว่างที่ขอตั้งโรงเรียนอยู่นี้ อำเภอได้เปิดสอนชั้นมัธยมเป็นการเตรียมตัวไว้รับเหตุการณ์ก่อนเรียกว่า
“โรงเรียนราษฎร์เสริมพนัส” ทำการสอนที่ ศาลาการเปรียญวัดกลางทุมมาวาส จนถึงปี พ.ศ. 2479 กระทรวงศึกษาธิการจึงได้อนุญาตให้จัดตั้งโรงเรียนมัธยมศึกษาได้โดยใช้ชื่อว่า“โรงเรียนประจำอำเภอพนัสนิคม” และเลิกล้มโรงเรียนราษฎร์เสริมพนัส โดยโอนให้กับโรงเรียนประจำอำเภอ และสอนที่ศาลาการเปรียญวัดกลางทุมมาวาสตามเดิม มีนายเจียม รุธิระกุล เป็นครูใหญ่ ครั้นถึง พ.ศ. 2480 ทางวัดมีความจำเป็นต้องรื้อศาลาเพื่อสร้างใหม่ โรงเรียนนี้จึงต้องย้ายไปสอนที่โรงเรียนประชาบาล ประจำตำบลกุฎโง้ง (พนัส-ศึกษาลัย) เมื่อนายสนิท อนันตสมบูรณ์ ย้ายมารับตำแหน่งศึกษาธิการประจำอำเภอพนัสนิคม ได้ของบประมาณสร้างอาคารเรียนหลังใหม่ เป็นเงิน 4,000 บาท ในปี พ.ศ. 2481 และใช้เรียนได้ตั้งแต่วัน 17 พฤษภาคม พ.ศ. 2482 อาคารนี้มีรูปทรงมนิลา ใต้ถุนโล่ง หลังคามุงกระเบื้อง มีมุขริมด้านหน้าสองมุข มีห้องเรียน 3 ห้อง ห้องครูใหญ่ 1 ห้อง ห้องประชุม 1 ห้อง รวมถึงได้ย้ายมาอยู่ในที่ดินของนายสุชาติ และนางเฉลียว เจริญผล และได้ซื้อที่ดินเพิ่มเป็น 47 ไร่ 3 งาน 39 ตารางวา นอกจากนี้กระทรวงศึกษาธิการได้ตั้งชื่อโรงเรียนแห่งนี้ว่า โรงเรียนพนัสนิคม “พนัสพิทยาคาร”
โรงเรียนนี้มีนักเรียนเพิ่มขึ้นเรื่อย ๆ ทุกปี   ทางโรงเรียนจึงของบประมาณสร้างอาคารเรียนขึ้นอีกแต่ไม่เป็นผลสำเร็จจนกระทั่งปี พ.ศ.  2496 นายชาติ สุอังคะ สมาชิกผู้แทนราษฎรจังหวัดชลบุรี นายชลิต มุตตามระ นายอำเภอพนัสนิคม นายเฉลิมศักดิ์ ปาลกะวงศ์ ณ อยุธยา ศึกษาธิการอำเภอพนัสนิคมในสมัยนั้นได้ช่วยเหลือติดต่อกับกระทรวงศึกษาธิการ ให้ได้รับงบประมาณอีก เป็นเงิน จำนวน 50,000 บาท เพื่อก่อสร้างต่อเติมอาคารเรียนจนแล้วเสร็จ เมื่อวันที่ 1 ตุลาคม พ.ศ. 2496 ทำให้มีมุขหน้า 3 มุข มีห้องเรียน 14 ห้อง เต็มรูปทั้งชั้นล่างและชั้นบน ต่อมานายเฉลิมชัย รัตนกรี  ผู้อำนวยการโรงเรียนคนแรกได้ขออนุญาตกรมสามัญศึกษา ใช้ชื่อให้สั้นลงว่า “โรงเรียนพนัสพิทยาคาร”เมื่อวันที่ 9 พฤษภาคม พ.ศ.  2520 และปัจจุบัน นายอัมพร อิสสรารักษ์ ดำรงตำแหน่งผู้อำนวยการโรงเรียนคนที่ 14 ตั้งแต่ปี พ.ศ. 2559
จนถึงปัจจุบัน โรงเรียนพนัสพิทยาคาร โรงเรียนมีเนื้อที่ประมาณ 46 ไร่ มีนักเรียนประมาณ 3,000 คน  โรงเรียนพนัสพิทยาคารจัดเป็นโรงเรียนขนาดใหญ่พิเศษ มีอาคารเรียน 3 ชั้นจำนวน 4 อาคาร อาคาร 6 ชั้นจำนวน 1 อาคาร อาคารห้องสมุด อาคารประกอบประมาณ 7-10 อาคาร สนามกีฬาในร่ม และสนามกีฬากลางแจ้ง มีธนาคารโรงเรียนโดยธนาคารออมสิน ศูนย์ศิลปะ สถานนีวิทยุโรงเรียนพนัสพิทยาคาร มีศาลาอาจารย์สาโรจน์ มีป้อมยาม 2 ป้อมที่มียามเฝ้าเพียงแค่คนเดียว
ประวัติโรงเรียน > เส้นเวลา

พ.ศ. 2460 – จัดตั้งโรงเรียนวัดใหม่ประจำอำเภอพนัสนิคม ที่วัดพิมพฤฒาราม
พ.ศ. 2464 – ยุบโรงเรียนวัดใหม่ประจำอำเภอพนัสนิคม
พ.ศ. 2476 – จัดตั้งโรงเรียนราษฎร์เสริมพนัส ที่ศาลาการเปรียญ วัดกลางทุมมาวาส
พ.ศ. 2479 – จัดตั้งโรงเรียนประจำอำเภอพนัสนิคม และยุบโรงเรียนราษฎร์เสริมพนัส
พ.ศ. 2480 – ย้ายโรงเรียนไปที่โรงเรียนประชาบาล ประจำตำบลกุฎโง้ง (พนัส-ศึกษาลัย)
พ.ศ. 2482 – เปิดใช้อาคารหลังใหม่ ทรงมนิลา, ย้ายโรงเรียนมาที่ดินของนายสุชาติ และนางเฉลียว เจริญผล รวมถึงได้ซื้อที่ดินเพิ่มเติม และเปลี่ยนชื่อโรงเรียนเป็น โรงเรียนพนัสนิคม “พนัสพิทยาคาร”
พ.ศ. 2496 – ได้ต่อเติมอาคารเรียน
พ.ศ. 2520 – ได้ย่อชื่อโรงเรียนให้สั้นลงว่า โรงเรียนพนัสพิทยาคาร
พ.ศ. 2548 – สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินยังโรงเรียนพนัสพิทยาคาร เพื่อทรงเปิด"อาคารเฉลิมพระเกียรติ 48 พรรษา"
พ.ศ. 2554 – นายมนูญ เชื้อชาติ ได้ดำรงตำแหน่งผู้อำนวยการคนที่ 13
พ.ศ. 2557 – โรงเรียนพนัสพิทยาคารได้รับรางวัลโรงเรียนรางวัลพระราชทาน สถานศึกษาขนาดใหญ่
พ.ศ. 2559 – โรงเรียนพนัสพิทยาคารมีอายุครบ 80 ปี, ได้เปิดใช้อาคารอเนกประสงค์ 80 ปี และนายอัมพร อิสสรารักษ์ ได้ดำรงตำแหน่งผู้อำนวยการคนที่ 14
พ.ศ. 2560 – โรงเรียนพนัสพิทยาคารมีอายุครบ 100 ปี นับตั้งแต่การจัดตั้งโรงเรียนวัดใหม่ประจำอำเภอพนัสนิคม ที่วัดพิมพฤฒาราม
สถานที่ภายในโรงเรียน

อาคาร 1 เป็นอาคารสูง 3 ชั้น ซึ่งเป็นที่ตั้งของห้องผู้อำนวยการ ห้องวิชาการ รวมถึงห้องเรียนพิเศษโครงการ SME, EP และ IEP
อาคาร 2 เป็นอาคารสูง 3 ชั้น ซึ่งเป็นที่ตั้งของกลุ่มสาระการเรียนรู้ภาษาไทย ห้องเรียนภาษาไทย รวมถึงห้องเรียนปกติระดับชั้นมัธยมศึกษาปีที่ 3 และ 4
อาคาร 3 เป็นอาคารสูง 3 ชั้น ซึ่งเป็นที่ตั้งของกลุ่มสาระการเรียนรู้วิทยาศาสตร์ ห้องเรียนวิทยาศาสตร์ รวมถึงห้องเรียนพิเศษโครงการ สสวท. ระดับชั้นมัธยมศึกษาตอนต้น
อาคาร 4 เป็นอาคารสูง 3 ชั้น ซึ่งเป็นที่ตั้งของกลุ่มสาระการเรียนรู้สังคมศึกษา ศาสนา และวัฒนธรรม ห้องเรียนสังคมศึกษา ศาสนา และวัฒนธรรม รวมถึงห้องเรียนปกติระดับชั้นมัธยมศึกษาปีที่ 1 และ 2
อาคาร 5 (อาคารเฉลิมพระเกียรติ 48 พรรษา) เป็นอาคารสูง 6 ชั้น ซึ่งเป็นที่ตั้งของกลุ่มสาระการเรียนรู้คณิตศาสตร์ และภาษาอังกฤษ ศูนย์แนะแนว ห้องเรียนภาษาอังกฤษ ห้องเรียนคณิตศาสตร์ รวมถึงห้องเรียนพิเศษโครงการ สสวท. ระดับชั้นมัธยมศึกษาตอนปลาย และห้องเรียนปกติระดับชั้นมัธยมศึกษาปีที่ 4, 5 และ 6
อาคารเอนกประสงค์ (80 ปี โรงเรียนพนัสพิทยาคาร) เป็นอาคารสูง 2 ชั้น ซึ่งเป็นที่ตั้งของห้องเรียนคอมพิวเตอร์ ศูนย์สเต็มศึกษา ศูนย์ไอที ศูนย์ทูบีนัมเบอร์วัน และหอประชุมขนาดใหญ่
อาคารการงานอาชีพ มีทั้งหมด 3 อาคาร ซึ่งเป็นที่ตั้งของห้องเรียนการงานอาชีพ รวมถึงห้องเรียนปกติระดับชั้นมัธยมศึกษาปีที่ 2
ศูนย์ศิลปะ เป็นสถานที่เรียน และทำกิจกรรมวิชาศิลปะ
เรือนเกษตร เป็นสถานที่เรียน และทำกิจกรรมทางการเกษตร
เรือนปกครอง เป็นที่ตั้งของกลุ่มกิจกรรมพัฒนาผู้เรียน
อาคารลูกเสือ เป็นสถานที่เรียนวิชาลูกเสือ เนตรนารี
หอพระพนัสบดี เป็นสถานที่ศักดิ์สิทธิ์ของโรงเรียนพนัสพิทยาคาร
อนุสาวรีย์ครูเจียม รุธิระกุล ผู้ก่อตั้งโรงเรียนพนัสพิทยาคาร
หอประชุมโรงเรียนพนัสพิทยาคาร เป็นสถานที่ทำกิจกรรมต่าง ๆ ของโรงเรียนพนัสพิทยาคาร
ห้องสมุด ภายในแยกหมวดหมู่หนังสืออย่างชัดเจน รวมทั้งหนังสือพิมพ์และนิตยสารต่าง ๆ สำหรับนักเรียนเพื่อให้รับรู้ข่าวสารต่าง ๆ พร้อมด้วยระบบยืม-คืน คอมพิวเตอร์พร้อมอินเทอร์เน็ตความเร็วสูงสำหรับนักเรียนเพื่อใช้สืบค้นหาข้อมูลและหาความรู้
โรงอาหาร มีร้านอาหารร่วม 20 ร้าน ซึ่งมีทั้งข้าว, ก๋วยเตี๋ยว, เบเกอร์รี่, ผลไม้, เครื่องดื่ม และไอศกรีม
สหกรณ์การค้า จำหน่ายขนม และน้ำ รวมถึงอุปกรณ์เครื่องเขียน นอกจากนี้โรงเรียนพนัสพิทยาคารมีจุดจำหน่ายขนม และน้ำ เพิ่มเติมอีก 2 จุดในโรงเรียน
ธนาคารโรงเรียน เป็นธนาคารโรงเรียนสนับสนุนโดยธนาคารออมสิน
เรือนพยาบาล เป็นสถานที่รักษาพยาบาลเบื้องต้นแก่นักเรียน
สนามกีฬากลางแจ้ง เป็นสนามฟุตบอลดิน โดยรอบ ๆ สนามจะมีลู่วิ่งขนาดมาตรฐาน เป็นสถานที่ประกอบกิจกรรมต่าง ๆ ของโรงเรียน
สนามกีฬาในร่ม เป็นสนามกีฬาวอลเลย์บอล บาสเกตบอล เซปักตะกร้อ และอื่น ๆ
ศาลากลางน้ำ โดยปัจจุบันเป็นศูนย์การเรียนรู้ท้องถิ่นในอำเภอพนัสนิคม
ศาลารวมใจ เป็นสถานที่พักผ่อนของนักเรียน
ความปลอดภัย  ภายในโรงเรียนมีระบบความรักษาความปลอดภัยอย่างดี มีกล้องวงจรปิดภายในอาคาร มีป้อมยาม 2 ป้อม รวมถึงมีระบบสแกนบัตรนักเรียน บริเวณหน้าและหลังโรงเรียน
Wi-Fi ปัจจุบันทางโรงเรียนมีการติดตั้ง Wi-Fi ในจุดต่าง ๆ เพื่ออำนวยความสะดวกให้กับครู และนักเรียนในโรงเรียน
รายนามผู้บริหารโรงเรียน > ทำเนียบผู้อำนวยการโรงเรียน

| คนที่ | รายนาม | วาระการดำรงตำแหน่ง | ตำแหน่ง | สาเหตุพ้นจากตำแหน่ง |
| --- | --- | --- | --- | --- |
| 1 | นายเจียม รุธิระกุล | 17 พฤษภาคม พ.ศ. 2497 – กันยายน พ.ศ. 2513 | ครูใหญ่, อาจารย์ใหญ่ | เกษียณอายุราชการ |
| 2 | นายประสงค์ จันทราปัตย์ | 1 ตุลาคม พ.ศ. 2513 – 30 กันยายน พ.ศ. 2516 | อาจารย์ใหญ่ | เกษียณอายุราชการ |
| 3 | นายสพัสดิ์ พูลผล | 1 ตุลาคม พ.ศ. 2516 – 1 เมษายน พ.ศ. 2518 | อาจารย์ใหญ่ |  |
| 4 | นายเฉลิมชัย รัตนกรี | 2 เมษายน พ.ศ. 2518 – 19 มิถุนายน พ.ศ. 2529 | อาจารย์ใหญ่ | รับตำแหน่งผู้อำนวยการโรงเรียนพระโขนงพิทยาลัย |
| 5 | นายชุมพล ปาลกะวงศ์ ณ อยุธยา | 19 มิถุนายน พ.ศ. 2529 – 19 พฤศจิกายน พ.ศ. 2532 | ผู้อำนวยการโรงเรียน | รับตำแหน่งผู้อำนวยการโรงเรียนสิงห์สมุทร |
| 6 | นายชะนะ กมลานนท์ | 17 พฤศจิกายน พ.ศ. 2532 – 4 พฤศจิกายน พ.ศ. 2535 | ผู้อำนวยการโรงเรียน | รับตำแหน่งผู้อำนวยการโรงเรียนชลราษฎรอำรุง |
| 7 | นายชัยศักดิ์ ประพันธ์ | 5 พฤศจิกายน พ.ศ. 2535 – 30 กันยายน พ.ศ. 2539 | ผู้อำนวยการโรงเรียน | เกษียณอายุราชการ |
| 8 | นายสมดุล ทำเนาว์ | 1 ตุลาคม พ.ศ. 2539 – 5 มกราคม พ.ศ. 2542 | ผู้อำนวยการโรงเรียน | รับตำแหน่งผู้อำนวยการโรงเรียนสัตหีบวิทยาคม |
| 9 | นายวิเชียร อิ่มเอิบ | 7 มกราคม พ.ศ. 2542 – 28 กุมภาพันธ์ พ.ศ. 2542 | ผู้อำนวยการโรงเรียน |  |
| 10 | นายวิศัลย์ โกมุทพงศ์ | 1 มีนาคม พ.ศ. 2542 – 9 พฤศจิกายน พ.ศ. 2543 | ผู้อำนวยการโรงเรียน | รับตำแหน่งผู้อำนวยการโรงเรียนเทพศิรินทร์ร่มเกล้า |
| 11 | นายอภิสิทธิ์ รื่นจิตร์ | 10 พฤศจิกายน พ.ศ. 2543 – 17 ตุลาคม พ.ศ. 2551 | ผู้อำนวยการโรงเรียน | รับตำแหน่งผู้อำนวยการโรงเรียนชลราษฎรอำรุง |
| 12 | นายอุทัย สิงห์โตทอง | 22 ตุลาคม 2551 – 7 พฤศจิกายน พ.ศ. 2554 | ผู้อำนวยการโรงเรียน | รับตำแหน่งผู้อำนวยการโรงเรียนชลราษฎรอำรุง |
| 13 | นายมนูญ เชื้อชาติ | 11 พฤศจิกายน พ.ศ. 2554 – 30 กันยายน พ.ศ. 2559 | ผู้อำนวยการโรงเรียน | เกษียณอายุราชการ |
| 14 | นายอัมพร อิสสรารักษ์ | 12 ตุลาคม พ.ศ. 2559 – ตุลาคม พ.ศ. 2561 | ผู้อำนวยการโรงเรียน | รับตำแหน่งผู้อำนวยการโรงเรียนชลราษฎรอำรุง |
| 15 | นายสุพัฒน์ จิรัสคามิน | ตุลาคม พ.ศ. 2561 – ปัจจุบัน | ผู้อำนวยการโรงเรียน |  |
แนวการศึกษาต่อระดับอุดมศีกษา

เมื่อจบตามหลักสูตรมัธยมศึกษาตอนปลายของโรงเรียนพนัสพิทยาคารแล้ว ผู้สำเร็จการศึกษาสามารถศึกษาต่อในระดับอุดมศีกษาผ่านทาง
การสอบคัดเลือกจากระบบส่วนกลาง
การสอบคัดเลือกจากระบบรับตรง
ที่ให้สิทธิแก่นักเรียนจากโรงเรียนพนัสพิทยาคารเข้าสอบคัดเลือกในระบบรับตรงของมหาวิทยาลัยต่าง ๆ เช่น มหาวิทยาลัยบูรพา มหาวิทยาลัยเกษตรศาสตร์ มหาวิทยาลัยเทคโนโลยีราชมงคลตะวันออก มหาวิทยาลัยธรรมศาสตร์ มหาวิทยาลัยศิลปากร มหาวิทยาลัยศรีนครินทรวิโรฒ มหาวิทยาลัยเทคโนโลยีพระจอมเกล้าพระนครเหนือ จุฬาลงกรณ์มหาวิทยาลัย มหาวิทยาลัยมหิดล มหาวิทยาลัยเทคโนโลยีสุรนารี มหาวิทยาลัยเชียงใหม่ มหาวิทยาลัยราชภัฏราชนครินทร์ สถาบันเทคโนโลยีพระจอมเกล้าเจ้าคุณทหารลาดกระบัง และสถาบันการพลศึกษา วิทยาเขตชลบุรี เป็นต้น
ศิษย์เก่า > ศิษย์เก่าที่มีชื่อเสียง

นายวิชัย ทองแตง – ประธานกรรมการบริษัท ซีทีเอช จำกัด (มหาชน)
นายประมวล เอมเปีย – รองโฆษกพรรคประชาธิปัตย์
พ.ต.อ.จำนงค์ รัตนกุล – อดีตผู้บังคับการตำรวจภูธรจังหวัดชลบุรี
นายเสนีย์ จิตตเกษม – อดีตผู้ว่าราชการจังหวัดชลบุรี น่าน และอุดรธานี
นายสมศักดิ์ จันทกุล – อดีตผู้พิพากษาศาลอุทธรณ์
พ.ต.อ.อำนาจ อ่วมขันธ์ – อดีตเลขาธิการสมาคมกีฬาชักกะเย่อแห่งประเทศไทย
วชิรวิทย์ เลิศบำรุงชัย – ผู้สื่อข่าวเนชั่นทีวี
ดร.ประภากร อัศวศิลาวสุกุล – สำเร็จการศึกษาระดับปริญญาดุษฎี สาขาวิศวกรรมสิ่งแวดล้อม มหาวิทยาลัยวิสคอนซิน ประเทศสหรัฐอเมริกา
สถานที่ใกล้เคียง

โลตัส (ห้างสรรพสินค้า) สาขาพนัสนิคม
ดูเพิ่ม

โรงเรียนวัฒนานุศาสน์ – โรงเรียนคริสต์ แบบสหศึกษาในอำเภอพนัสนิคม
โรงเรียนอนุบาลพนัสศึกษาลัย – โรงเรียนรัฐบาล แบบสหศึกษาในอำเภอพนัสนิคม
แหล่งข้อมูลอื่น

เว็บไซต์โรงเรียนพนัสพิทยาคาร
โรงเรียนสุคนธีรวิทย์

| โรงเรียนสุคนธีรวิทย์ Sukhondheerawidh School> ข้อมูล |
| --- | --- |
ชื่ออื่น: ส.ธ.ว.
ประเภท: โรงเรียนสหศึกษา
สถาปนา: 12 มีนาคม พ.ศ. 2545
เขตการศึกษา: สำนักงานคณะกรรมการส่งเสริมการศึกษาเอกชน
ระดับปีที่จัดการศึกษา: อนุบาล 1 - มัธยมศึกษาปีที่ 6
ต้นไม้: ต้นราชพฤกษ์
เว็บไซต์: www.sukhon.ac.th
โรงเรียนสุคนธีรวิทย์ (อังกฤษ: Sukhondheerawidh School; อักษรย่อ: ส.ธ.ว) เป็นโรงเรียนเอกชนในจังหวัดนครปฐม ตั้งอยู่ที่ ตำบลสามพราน อำเภอสามพราน จังหวัดนครปฐม
ปัจจุบัน จัดการศึกษาระดับชั้นอนุบาล 1 - มัธยมศึกษา 6 รูปแบบสหศึกษา และเป็นส่วนราชการในบังคับของสำนักงานคณะกรรมการส่งเสริมการศึกษาเอกชน กระทรวงศึกษาธิการ
ประวัติโรงเรียน

โรงเรียนสุคนธีรวิทย์ จัดตั้งเป็นโรงเรียนเมื่อวันที่ 12 มีนาคม พ.ศ. 2545 และตั้งชื่อโรงเรียนว่า " โรงเรียนเสริมสิทธิ์วิทยา " โดยมีนางสาวปิยะวรรณ จันทร์สมบูรณ์ เป็นผู้รับใบอนุญาต ในปีการศึกษา 2545 จนถึงปีการศึกษา 2548 และปัจจุบันผู้ช่วยศาสตราจารย์ ดร.ปรางศรี พณิชยกุล เป็นผู้รับใบอนุญาต เปิดสอนตั้งแต่ชั้นอนุบาลถึงชั้นประถมศึกษาปีที่ 6
ในปี 2551 โรงเรียนสุคนธีร์วิทย์ได้เปิดการสอน ระดับชั้นอนุบาล 1 – 3 ประถมศึกษาปีที่ 1 – 6 มัธยมศึกษาปีที่ 1 – 3 มัธยมศึกษาปีที่ 4 – 6 (เฉพาะแผนการเรียนวิทยาศาสตร์ – คณิตศาสตร์)
ในปี 2552 โรงเรียนได้ย้ายไปอยู่ที่แห่งใหม่ เป็นอาคารเรียน 7 ชั้น โดยพระครูสุนทรสิทธิการ (สุคนธ์ สุคนฺธธโร; ปัจจุบันเป็นพระราชาคณะชั้นสามัญที่ พระพุทธพยากรณ์) ผู้ช่วยเจ้าอาวาสวัดราชสิทธาราม ได้อนุญาตให้สร้างโรงเรียนแห่งนี้บนพื้นที่ดินซึ่งเป็นที่ดินของท่านเพื่อใช้ประโยชน์ในการศึกษา โรงเรียนได้เปลี่ยนชื่อโรงเรียนเป็น โรงเรียนสุคนธีรวิทย์ โดยมีสมเด็จพระพุฒาจารย์ เป็นประธานประกอบพิธีเปิดป้ายชื่อโรงเรียน เมื่อวันที่ 26 เมษายน พ.ศ. 2552
แหล่งข้อมูลอื่น

เว็บไซต์โรงเรียนสุคนธีร์วิทย์
โรงเรียนสาธิตนานาชาติ มหาวิทยาลัยมหิดล

| โรงเรียนสาธิตนานาชาติ มหาวิทยาลัยมหิดล Mahidol University International Demonstration School |
| --- | --- |

ข้อมูล
ชื่ออื่น: MUIDS
ก่อตั้ง: 1 มิถุนายน พ.ศ. 2556
ผู้อำนวยการ: รศ. ดร. วริยา ชินวรรโณ
เว็บไซต์: muids.mahidol.ac.th
โรงเรียนสาธิตนานาชาติ มหาวิทยาลัยมหิดล (อังกฤษ: Mahidol University International Demonstration School  : MUIDS) เป็นโรงเรียนนานาชาติในสังกัดมหาวิทยาลัยมหิดล เปิดสอนในระดับมัธยมศึกษาตอนปลาย และรับนักเรียนเข้าศึกษาต่อในชั้นมัธยมศึกษาชั้นปีที่ 4 หรือเกรด 10 ขึ้นไปเท่านั้น การจัดการเรียนการสอนของโรงเรียน จะเป็นหลักสูตรการเรียนการสอนแบบนานาชาติที่เน้นใช้ภาษาอังกฤษเป็นหลัก แต่จะอยู่บนรากฐานของความเป็นไทย โดยที่นักเรียนสามารถเข้าศึกษาต่อในหลักสูตรอุดมศึกษาทั้งในประเทศ และต่างประเทศได้ต่อไปอีกด้วย
โรงเรียนสาธิตนานาชาติ มหาวิทยาลัยมหิดล ได้รับการสถาปนาเมื่อวันที่ 1 มิถุนายน พ.ศ. 2556 โดยจัดการเรียนการสอนในระดับชั้นมัธยมศึกษาตอนปลาย ปัจจุบันมีนักเรียน จำนวน 600 คน
ประวัติ

ตลอดระยะเวลากว่าหนึ่งศตวรรษที่ผ่านมามหาวิทยาลัยมหิดล มีบทบาทที่สำคัญในการเป็นสถาบันอุดมศึกษาที่ผลิตบุคลากรที่เปี่ยมไปด้วยความรู้ ความสามารถ และจริยธรรม ให้ออกไปรับใช้สังคมอย่างต่อเนื่อง ภายใต้ปณิธาน มหาวิทยาลัยมหิดล คือ ปัญญาของแผ่นดิน ด้วยความตระหนักและเล็งเห็นถึงความสำคัญของการยกระดับมาตราฐานการศึกษาก่อนระดับอุดมศึกษาให้แก่เยาวชนซึ่งเป็นฐานล่างอันสำคัญในการสร้างบุคลากรที่มีคุณภาพเพื่อรองรับการเจริญเติบโตของโลก ทางด้านความเชี่ยวชาญ ด้านองค์ความรู้ และด้านภาษา
ดังนั้นมหาวิทยาลัยมหิดล จึงได้ริเริ่มโครงการจัดตั้งโรงเรียนสาธิตนานาชาติ มหาวิทยาลัยมหิดล ขึ้นเมื่อวันที่ 18 สิงหาคม พ.ศ. 2553ตามมติที่ประชุมสภามหาวิทยาลัยมหิดล ครั้งที่ 441 โดยมี รศ.นพ.วิชาญ โชคธนะศิริ รองอธิการบดีฝ่ายการคลังและทรัพย์ มหาวิทยาลัยมหิดล(ในขณะนั้น) เป็นประธานคณะกรรมการบริหารโรงเรียนสาธิตนานาชาติ มหาวิทยาลัยมหิดล และ ดร.เพ็ญนี หล่อวัฒนพงษา ผู้อำนวยการโรงเรียน(ท่านแรก) โดยโรงเรียนสาธิตนานาชาติ จะเป็นนวัตกรรมทางการศึกษาที่มีเอกลักษณ์เฉพาะและโดดเด่นด้วยการผนึกกำลังความเชี่ยวชาญในศาสตร์หลากหลายสาขาจากคณะ/สถาบันและหน่วยงานต่างๆของมหาวิทยาลัย อาทิ วิทยาลัยนานาชาติ วิทยาลัยดุริยางคศิลป์ คณะวิทยาศาสตร์ คณะศิลปศาสตร์ คณะสังคมศาสตร์และมนุษยศาสตร์ คณะเทคโนโลยีสารสนเทศและการสื่อสาร สถาบันนวัตกรรมการเรียนรู้ คณะทันตแพทยศาสตร์ วิทยาลัยวิทยาศาสตร์และเทคโนโลยีการกีฬา และศูนย์จิตตปัญญาศึกษา
เพื่อสนองตอบต่อการสื่อสารในโลกยุคปัจจุบันที่ใช้ภาษาอังกฤษเป็นหลักในการสื่อสาร สืบค้นความรู้ การเรียนการสอน จึงต้องใช้หลักสูตรนานาชาติ ทั้งเป็นการเตรียมเด็กไทยเข้าสู่ประชาคมอาเซียนและสากล โดยนักเรียนของโรงเรียนสาธิตนานาชาติ มหาวิทยาลัยมหิดล จะมีลักษณะของความเป็นไทย แต่สามารถสื่อสารเป็นสากล และคิดวิเคราะห์เป็น ทั้งนี้ นักเรียนยังมีโอกาสเรียนต่อได้ในระดับอุดมศึกษาภาคภาษาไทยในประเทศหรือศึกษาต่อต่างประเทศ โดยโรงเรียนจะจัดการเรียนการสอนให้สอดคล้องกับคณะวิชาที่นักเรียนต้องการสอบเข้า อาทิ แพทย์ ทันตแพทย์ เป็นต้น
ในปี พ.ศ. 2556 โรงเรียนสาธิตนานาชาติ มหาวิทยาลัยมหิดล จัดการเรียนการสอนครบหลักสูตรมัธยมศึกษาตอนปลายระดับเกรด 10 ถึงเกรด 12 เปิดรับนักเรียนเป็นรุ่นแรก ประมาณ 200 คน ปัจจุบันมีนักเรียนประมาณ 600 คน โรงเรียนสาธิตนานาชาติ มหาวิทยาลัยมหิดลนั้นนอกจากจะมีมาตรฐานการศึกษาซึ่งกำหนดโดยสำนักนักงานคณะกรรมการการศึกษาขึ้นพื้นฐาน กระทรวงศึกษาฐิการแล้วนั้น ยังได้รับการรับรองเป็นโรงเรียนมาตรฐานสากลจาก Western Association of Schools and Colleges หรือ WASC ซึ่งเป็นสถาบันรับรองมาตรฐานการศึกษาจากสหรัฐอเมริกา  ซึ่งเป็นการยืนยันถึงคุณภาพที่ได้รับการยอมรับในระดับโลก
รายนามผู้อำนวยการ

|     โรงเรียนสาธิตนานาชาติ มหาวิทยาลัยมหิดล> ผู้อำนวยการโรงเรียน |     โรงเรียนสาธิตนานาชาติ มหาวิทยาลัยมหิดล> วาระการดำรงตำแหน่ง |     โรงเรียนสาธิตนานาชาติ มหาวิทยาลัยมหิดล>  |
| --- | --- | --- |
| 1. ดร. เพ็ญนี หล่อวัฒนพงษา | พฤษภาคม พ.ศ. 2555 - 30 มิถุนายน พ.ศ. 2558 |  |
| 2. ดร. วัลลภา กานต์ประภา | 1 กรกฎาคม พ.ศ. 2558 - 30 มิถุนายน พ.ศ. 2559 |  |
| 3. ศาสตราจารย์ นายแพทย์ บรรจง มไหสวริยะ (รักษาการ) | 1 กรกฎาคม พ.ศ. 2559 - 31 กรกฎาคม พ.ศ. 2559  |  |
| 4. ศาสตราจารย์เกียรติคุณ ดร. วริยา ชินวรรโณ | 1 สิงหาคม พ.ศ. 2559 - ปัจจุบัน  |  |
กิจกรรม

กิจกรรมการเรียนการสอนโรงเรียนไร้ผนัง (Week Without Walls)
ไหว้ครู (Wai Kru Ceremony)
International Day
PI Day
กิจกรรมกีฬาสี (Sports Day)
กิจกรรมสัปดาห์วิทยาศาสตร์และวันวิชาการ (Science Fair & Vichakarn Day)
Battle of the Bands
ทัศนศึกษา (Field Trips)
Thai College Fair
International University Fair
Senior Fairwell
พิธีจบการศึกษา

โรงเรียนสาธิตนานาชาติ มหาวิทยาลัยมหิดล มีนักเรียนที่จบการศึกษารุ่นแรก (ประจำปีการศึกษา 2558) เข้ารับประกาศนียบัตร จากศาสตราจารย์คลินิก นายแพทย์ อุดม คชินทร อธิการบดีมหาวิทยาลัยมหิดล (ในขณะนั้น) เมื่อวันที่ 25 มิถุนายน พ.ศ. 2559 ณ หอประชุมมหิดลสิทธาคาร มหาวิทยาลัยมหิดล ศาลายา
ซึ่งในพิธีมอบประกาศนียบัตรให้แก่ผู้สำเร็จการศึกษาระดับมัธยมศึกษาปีที่ 6 (เกรด 12) ของโรงเรียนสาธิตนานาชาติ มหาวิทยาลัยมหิดล ท่านอภิสิทธิ์ เวชชาชีวะ ได้ให้เกียรติเป็นประธานในพิธีของนักเรียนโรงเรียนสาธิตนานาชาติ มหาวิทยาลัยมหิดล ประจำปีการศึกษา 2558 อีกด้วย
มหิดลสิทธาคาร มหาวิทยาลัยมหิดล ศาลายา
นักเรียนมัธยมศึกษาปีที่ 6 (เกรด 12) รุ่นที่ 1
โรงเรียนสุมเส้าพิทยาคาร

| โรงเรียนสุมเส้าพิทยาคาร Sumsaopittayakarn School (S> K.).ข้อมูล |
| --- | --- |
ชื่ออื่น: ส.ค.
คำขวัญ: เรียนดี กีฬาเด่น เน้นคุณธรรม สุทโต ภวํ โหติ (ผู้ฝึกฝนแล้วคือผู้เจริญ)
สถาปนา: 11 พฤษภาคม พ.ศ. 2534
หน่วยงานกำกับ: กระทรวงศึกษาธิการ
ผู้อำนวยการ: นายสมเกียรติ รัตนจันทร์
ระดับปีที่จัดการศึกษา: มัธยมศึกษาตอนต้น - มัธยมศึกษาตอนปลาย
สี:   เขียว     เหลือง     แดง
เพลง: มาร์ชสุมเส้าพิทยาคาร
เว็บไซต์: http://www.sumsaopittayakan.ac.th/
โรงเรียนสุมเส้าพิทยาคาร (อังกฤษ: Sumsaopittayakarn School) เป็นโรงเรียนมัธยมศึกษาในตำบลสุมเส้า อำเภอเพ็ญ จังหวัด อุดรธานี ซึ่งเป็นโรงเรียนประจำอำเภออันดับ 2 รองจากโรงเรียนเพ็ญพิทยาคม โดยเปิดสอนในระดับชั้นมัธยมศึกษาตอนต้น (ม.1-3) และตอนปลาย (ม.4-6) แผนการเรียนในระดับชั้นมัธยมปลายมีทั้งหมด 2 แผนการเรียน ได้แก่ แผน 1 แผนการเรียนวิทยาศาสตร์ - คณิตศาสตร์ และแผน 2 แผนการเรียนทั่วไป รวมทั้งเปิดสอนภาษาจีนในระดับชั้น ม.1 และชั้นมัธยมศึกษาตอนปลาย โรงเรียนตั้งอยู่บนถนน เพ็ญ - หนองหาน ห่างจากอำเภอเพ็ญ ประมาณ 15 กิโลเมตร บ้านสุมเส้า ตำบลสุมเส้า อำเภอเพ็ญ จังหวัดอุดรธานี ส่วนใหญ่นิยมเรียกชื่อสั้นๆ ว่า “สุมเส้าพิทย์”